Sura 85.
S  u  r  a     LXXXV

Kur'an časni(Tomislav Dretar)
Religija
S  a  z  v  j  e  ž  đ  a

U ime Allaha:
Onog koji čini milosrđe,
Milosrdnog.

1	Prisežem nebom urešenim sazviježđima!
2	Obećanim Danom!
3	Svjedokom i onim što on svjedoči!
4	Ljudi Ukhuda su bili pobijeni.
5	Vatra je bila neprestano podjarivana,
6	dok su ljudi sjedjeli uokolo nje,
7	svjedoci onoga što su trpjeli vjerujući.

8	Oni su im samo prigovarali da vjeruju u Allaha,
	Svemogućeg,
	onog koji je dostojan hvalospjeva,
9	Onoga kome pripada
	Kraljevstvo nebesa i zemlje.
	– Allah  je svjedok svakoj stvari –

10	Da, Kazna Pakla,
	kazna Vatre očekuje
	  one koji budu podvrgli iskušavanju
	vjernike i vjernice
	i koji, zatim, ne budu pokajanici.

11	Da, biće za one koji budu vjerovali
	i koji budu činili dobra djela,
	Vrtovi gdje teku potoci:
	evo vrhovne sreće!

12	Strogost tvog Gospodara je strašna.
13	On je onaj koji zapovijeda početak stvaranja
	i koji ga obnavlja.

14	On je onaj koji oprašta,
	onaj koji voli ljude.
15	On je slavodobitni Gospodarar Prijestolja.
16	On ostvaruje ono što hoće.

17	Povijest o
	vojskama Faraona i Tamuda
18	da li je došla?

19	Ali nevjernici ustrajavaju u optužbama za laž,
20	dok ih Allah  drži kako on hoće.

21	Ovo je, naprotiv, slavni Kur’an
22	pisan na jednoj čuvanoj Ploči!